In Other Lands

"In Other Lands" on 2017. aastal ilmunud noorsooromaan, mille autor on iiri kirjanik Sarah Rees Brennan. Teos võitis 2017. aasta parima biseksuaalse noorsooraamatu auhinna.2017 Bisexual Book Awards Winners. (2018). Vaadatud 4. märtsil 2024, https://locusmag.com/2018/06/2017-bisexual-book-awards-winners/ "In Other Lands" pole eesti keeles ilmunud.

Romaani iseloomustab läbiv huumor. Käsitletakse poliitikat ja suhtetemaatikat. Lugejale näidatakse, kuidas ühe inimese jõupingutused võivad maailma paremaks muuta. Juurdunud kirjanduskujundid, nagu näiteks armukolmnurk, pööratakse pea peale ja täiskasvanuks saamist käsitletakse seksuaalsuse avastamise vaatepunktist. Selline lähenemine eristab raamatut paljudest teistest noorsooromaanidest ja aitab lugejal teose sündmustikuga samastuda.Mandelo, L. (2017). I Never Fight: In Other Lands by Sarah Rees Brennan. Vaadatud 10. märtsil 2024, https://reactormag.com/book-reviews-in-other-lands-by-sarah-rees-brennan/

Raamat on jaotatud neljaks osaks aastate kaupa, mille peategelane Elliot Schafer maagilise maailma (Borderlands) internaatkoolis veedab.

 Autor 
Sarah Rees Brennan on sündinud 1983. aastal Iirimaal.sarahtales – Profile. (i.a.). Vaadatud 22. märtsil 2024, https://sarahtales.livejournal.com/profile/ Ta on noorsookirjanik, kes on õppinud Kingston University Londonis ja saanud magistrikraadi loovkirjutamises.Creative Writing MA degree course – London postgraduate courses – Kingston University London. (i.a.). Vaadatud 22. märtsil 2024, https://www.kingston.ac.uk/postgraduate/courses/creative-writing-ma/

 Peategelased 
Elliot Schafer on 13-aastane biseksuaalne juudi päritolu poiss, keda tema lühikese kasvu, punaste juuste ja konfliktse iseloomu pärast kiusatakse.In Other Lands | Kirkus Reviews. (i.a.). Vaadatud 1. aprillil 2024, https://www.kirkusreviews.com/book-reviews/sarah-rees-brennan/in-other-lands/Nelson, K. (2017). In Other Lands. Vaadatud 10. märtsil 2024, https://www.publishersweekly.com/9781618731203 Avastades, et tal on haruldane võime näha müüri, mis eristab meie maad maagilisest (Borderlands), otsustab ta võlumaailma elama minna. Seal õpib Elliot diplomaatiat ja aitab koos oma sõpradega lahendada maagiliste rasside vahel tekkinud tülisid. Veendunud patsifistina kasutab ta oma nutikust, et lahendada probleeme, mis ta teele satuvad.Brennan, S. R. (2017). In Other Lands. Big Mouth House.

Elliotil on isa, kes poisile tähelepanu ei pööra. Kui Elliot oli väga noor, jättis ta ema perekonna maha ja läks võlumaailma elama. Ellioti parimad sõbrad on Luke Sunborn ja Serene-Heart-in-the-Chaos-of-Battle.

Elliot ei võta vaatamata oma raskele minevikule endale kunagi ohvri rolli. Ta ei lepi fantaasiamaailma hapra rahu ja militaarse mõttelaadiga, vaid otsib poliitilistele konfliktidele vägivallatuid lahendusi. Elliot kehastab tegelast, kes suudab välimuse taga näha inimest ja aktsepteerida neid, kes on temast väga erinevad. See õppetund on sageli noorsookirjanduse olulisim eesmärk.Alsup, J. (2010). Engaging and enchanting the heart: Developing moral identity through young adult fantasy literature. In Young Adult Literature and Adolescent Identity Across Cultures and Classrooms: Contexts for the Literary Lives of Teens. Routledge.

Elliot peab parandama haavad, mida on põhjustanud tema vanemate ükskõiksus, eakaaslaste pilked ja teda fantaasiamaailmas ees oodanud sõda. Ta kasvab raamatu käigus ennasttäis teismelisest nooreks täiskasvanuks, kes oskab ühiskondlike rollide vahel laveerida. Sedasi toob autor Sarah Rees Brennan lugejale välja ka soorollide tähtsuse sotsiaalses suhtluses.

Serene-Heart-in-the-Chaos-of-Battle (Rahulik-Süda-Lahingu-Kaoses) ehk Serene on mustade juuste ja heleda nahaga imekaunis haldjasõdalane. Ta otsustab Borderlandsi internaatkoolis läbida nii sõdalase kui ka diplomaadi tee. Ta saab õpingutes abi oma sõpradelt Luke’ilt ja Elliotilt. Tal on armastatu Golden-Hair-Scented-Like-Summer, kellega ta on raamatu lõpuks suhtes.

Serene on pärit kultuurist, kus mehi nähakse õrnema sugupoolena. Tema kommentaarid soorollide ja seksuaalsuse kohta näitavad lugejale patriarhaalse kultuuri kitsaskohti. Samas kinnitavad need, et soo alusel ühiskondlike rollide jaotamine pole kellegi suhtes õiglane.Michelle. (2019). Review: In Other Lands by Sarah Rees Brennan. Vaadatud 10. märtsil 2024, https://magicalreads7.wordpress.com/2019/09/21/review-in-other-lands-by-sarah-rees-brennan/

Luke Sunborn on kuldsete juuste ja tugeva kehaehitusega näiliselt ideaalne kangelane, kuid ta vaevleb sisimas ärevuse ja ebakindlusega. Ta on pärit mõjuvõimsast perekonnast, millega tal on head suhted, ja ta on koolis populaarne. Vaatamata sellele ei suuda ta end ise armastusväärsena näha. Luke on poolenisti harpüia. Seetõttu hakkavad tal kasvama tiivad, mis põhjustavad temas tugevat kehadüsmorfiat ja süvendavad tema ebakindlust.

Koolis otsustab Luke läbida sõdalaskursuse ja saab sõpradeks Serene’i ja Elliotiga. Luke on homoseksuaalne ning raamatu lõpus saab Luke’ist ja Elliotist paar.

 Sisukokkuvõte 
Kui Elliot Schafer näeb klassiekskursioonil põllul enda ees kõrget müüri, mis on teistele lastele nähtamatu, avaneb talle võimalus siseneda maagilisse maailma. Lisaks inimestele elavad seal haldjad, merineitsid ja muud maagilised olendid. Poliitika on lükatud tagaplaanile ja habras tasakaal vaheldub sõjaliste konfliktide ning nende lahendamiseks sõlmitavate liidulepingutega. Dokumente ei koosta diplomaadid, vaid sõdurid, kel pole selleks ei vajalikke teadmisi ning kes ei soovi neid omandada.

Haridustee on selles maailmas jagatud kaheks – noored värvatud õpilased, sealhulgas Elliot, saavad valida sõdalase või õpetlase tee, millest esimene on kindlasti prestiižikam variant. Elliot otsustab patsifistina diplomaatia kasuks ja võtab endale eesmärgiks oma taibukusega võlumaailma probleemid lahendada. Ta ei pühendu mitte sõdimisele, vaid geograafia, ajaloo ning maagiliste olendite tundma õppimisele.

Elliot leiab endale kaks sõpra, kellest üks on imekaunis haldjasõdalane Serene-Heart-in-the-Chaos-of-Battle. Elliot armub temasse kohe. Teine on Luke Sunborn, kes on pärit mainekast perest ja kellega Elliot sugugi läbi ei saa. Nad mõlemad on otsustanud sõdimise kasuks, kuid kuna Serene soovib selle kõrvalt läbida ka diplomaatiakursuse, otsustavad Luke ja Elliot talle abiks olla, sõlmides omavahel ajutise rahu.

Maad laastavad konfliktid ja rahulepingute rikkumised viivad sõjakooli õpilased sageli välismissioonidele, kuhu Elliot end tihti kaasa pressib. Nii aitab ta lahendada läbirääkimised nümfide, harpüiade ja merineitsidega, kuid satub trollide ja ükssarvikuga kokku puutudes hädaohtu. Konfliktid leiavad tee ka nende koduni, kui rahutused kooli juhtpositsiooni üle viivad lahinguni. Sellistel hetkedel kaitsevad Ellioti Luke ja Serene. Samas peab Elliot suuremate sõjaliste konfliktide ajal oma sõbrad lahingusse saatma. Ta muretseb nende turvalisuse pärast ja näeb vaeva lepingutega, mis võimaldaksid rahu sõlmida ja ta sõpradel koju naasta. Kuigi Serene ja Luke sõjast alati tervena tagasi tulevad, ei lähe kõikidel õpilastel sama hästi. See tugevdab Ellioti veendumust, et sõdade asemel tuleks panustada diplomaatiale.

Suviti naaseb Elliot pärismaailma, kus teda ootavad ees tühi kodu ja isa, kes eelistaks, et poega poleks olemas. Tema ema pole juba pikki aastaid koju tagasi tulnud. Aastatepikkune hüljatus on Ellioti oma jälje jätnud, mida ta sarkasmi ja nutikusega lappida üritab, kuid võimalus sügisel maagiamaale naasta on talle teretulnud vaheldus. Vaatamata kahtlustele, kuhu ta kuuluma peaks ning kummal pool müüri ta oma tulevikku ette kujutab, otsustab Elliot igal aastal teise maailma tagasi minna.Who’s a Hero? Who’s a Villain? It’s Anyone’s Guess in This Fall’s Best Y.A. Fantasy. (2017). The New York Times. Vaadatud 3. märtsil 2024, https://www.nytimes.com/2017/11/09/books/review/bardugo-wonder-woman-meyer-renegades-ness-release-lu-warcross.html

Suve lõpus, enne kooli algust, külastab Elliot Luke'i kodu. Seal saab ta Sunbornide perekonnaga lähedaseks. Nende juures peatuvad ka Luke'i nõod, kes esimesel aastal Ellioti kiusavad, kuid teisel aastal proovib üks neist Elliotile külge lüüa. Elliot räägib sellest naljatlevalt Luke'ile, kes selle peale solvub ja nende sõprus saab kannatada.

Veidi aega hiljem teatab Luke koolitunni ajal, et ta on gei, tunnistades Ellioti küsitlemise peale, et ta on huvitatud oma klassivennast Dale Wavechaserist. Seepeale hakkab Elliot omavoliliselt otsima võimalusi Luke'i tema armuelus aidata, saades selleks Dale’iga sõpradeks. Hiljem kahetseb ta seda otsust, kuna leiab, et Dale on rumal ja igav. Selgub ka, et Dale on Elliotist sisse võetud.

Elliot ise on armunud Serene'i ja nad on lühikest aega paar, kuid kuna selgub, et neil on sellest suhtest väga erinev arusaam, jäävad Ellioti närima enesevihkamine ja tunne, et teda ei ole võimalik armastada. Selle valu leevendamiseks leiab ta endale pärismaailmast poiss-sõbra, kellega ta siiski suve lõpuks lahku läheb. Ellioti muresid süvendab veelgi maagilisel maal oma emaga kohtumine. Ta oli teise maailma läinud, et põgeneda vaesuse ja Ellioti isa lämmatava armastuse eest. Nüüd töötab ta Ellioti koolis medõena. Lühikese vestluse käigus, kus Elliotile kinnitatakse, et ta oma ema jaoks midagi väärt ei ole, murdub Ellioti süda taas.

Lahendus muredele tuleb siis, kui Elliot taipab, et ta ei taha olla kellegi teine valik, ning hakkab otsima tõelist armastust. Selle leiab ta oma sõbra Luke'i näol. Selgub, et Dale’i asemel oli Luke hoopis Ellioti armunud, ning et Luke on poolenisti harpüia. Elliot ja Serene on Luke’ile toeks, aidates tal silmitsi seista identiteediprobleemide, hirmu ja kehadüsmorfiaga, mis kaasnevad tiibade kasvamisega.

 Viited 

Kategooria:2017. aasta kirjandusteosed
Kategooria:Romaanid